 ركضت لعندو و سلمنا ع بعض و كنت خجلانه كتيرر بس كنا ماخدين ع بعض شوي طول الطريق وهو يحكي و مبتسم هاد الشي ريحني وصلنا ع بيتو او عبيتنا او الاصح وصلنا على بيتها هي بيتها الي حتى بعد ما طلعت منو ضلت عايشه فيه و عايشه جوات جوزي بس كان بعيوني بعدو بيتي انا و مملكتي انا كان كبير كتير و حلو ما سدئت انو بيتي مشيت و عم اتطلع حوالي حسيت حدا مسك ايدي كان سامر مسك ايدي بحنيه و حس اني مستغربه كل شي و متوتره رسم ع وشو ابتسامه دافيه 